PROTOKOL O POSTUPANJU U SLUČAJU POTRESA ZA UČENIKE I NASTAVNIKE O OŠ ŽITNJAK

Škola u kojoj se održava nastava sigurna je od potresa koji su se dogodili u našoj zemlji u posljednje vrijeme. Ne očekuju se veći problemi od onih koji su se događali, no ipak moramo postupati odgovorno prema sebi i drugima.

Stoga je posebno važno da postupamo iznad svega MIRNO i STALOŽENO, ali i ODLUČNO.

I mi se imamo pravi bojati se i biti zabrinuti ,ali svako naše ponašanje u trenutku potresa, promatraju djeca. Ako se ponašamo odlučno isto takvo ponašanje očekujmo od djece ,a ako se ponašamo prestrašeno i uspaničeno očekujemo da će tako reagirati i djeca.

**PONAŠANJE U TRENUTKU POTRESA**

1. Ukoliko se potres dogodi za vrijeme trajanja nastave, a nalazimo se u učionici ili dvorani, dok traje potres i trešnja uputiti učenike da stanu uza dulji zid učionice.
2. Bitno je u tom trenutku odmaknuti djecu od STAKLENIH POVRŠINA, ili od VISOKIH ILI VISEĆIH PREDMETA, ORMARA i sl.
3. Ukoliko ne postoji sigurna mogućnost stati uza zid , najbolje je uputiti učenike da čučnu ispod klupe.
4. Uputimo učenike da zaštite glavu rukama ili torbom kako bi u slučaju urušavanja plafona padajući dijelovi ne bi ozlijedili.
5. NE NAPUŠTAMO ZGRADU DOK TRAJE POTRES!

**PONAŠANJE KADA JE POTRES PRESTAO**

1. Kada potres prestane, što je brže moguće prebrojati učenike, složiti ih u grupu i uputiti se prema evakuacijskim mjestima.
2. Na zbornom mjestu mirno slušati upute učitelja i ostati u grupi
3. Ne koristiti mobilne telefone, jer će kontakt uspostaviti učitelji.
4. Ravnateljica će javiti kada i kako napustiti zborno mjesto , vraćaju li se učenici u učionice ili idu kućama.
5. Ukoliko neki roditelji dođu po svoju djecu, može ih se pustiti, ali o tome mora biti obaviještena ravnateljica.
6. Ravnateljica proglašava kada je evakuacija završena.

U slučaju da je nestalo električne energije , zvono za evakuaciju daje domar putem ručnog zvona.

|  |  |  |  |
| --- | --- | --- | --- |
|  | UČIONICE | PUTEVI | MJESTO |
| 1 | Učionice razredne nastave i PRO učionica | Napuštaju učionice kroz vanjska vrata | Dvorište jug |
|  | Krešina i Nadina učionica | Kroz izlaz za van | Dvorište jug |
|  | Učionice LIK, HRV, MAT, Ravnateljica, tajnica, računovodstvo, knjižnica, pedagoška služba, zbornica | Kroz glavni ulaz | Dvorište sjever |
|  | Učionice ENG, BIO, TEHN | Izlaz od Tehničkog | Dvorište sjever |
|  | TZK i INF, Kuhinja | Sporedni ulaz | Dvorište sjever |

Tablica 1 EVAKUACIJSKI PUTEVI

Povjerenik zaštite na radu:

Denis Bezer, prof.